ང་ཚོ་དངོས་འབྲེལ་དུས་ཚོད་དམིགས་བསལ་ཅན་ཞིག་ཏུ་གནས་ཡོད་ཅིང༌།འདས་པའི་ལོ་ཁ་ཤས་ནང་འཛམ་གླིང་ཐོག་ཤིན་ཏུ་ཧ་ལས་དགོས་པའི་འགྱུར་བ་བྱུང་ཡོད།མི་མང་དང༌།རྒྱལ་ཁབ་ཁག་གི་རང་དབང་དང༌།དམངས་གཙོ།རང་ཐག་རང་གཅོད་ཀྱི་བསམ་འདུན་ཁག་སླར་ཡང་བློ་ཡུལ་དུ་མི་ཤོང་བའི་ནུས་ཤུགས་སྲ་བརྟན་གྱི་མངོན་ཚུལ་གསལ་པོ་བྱུང་ཡོད་པ་རེད།ཤར་ཕྱོགས་ཡོ་རོབ་ཁུལ་དང༌།སོག་ཡུལ་དུ་བྱུང་བའི་གནས་ཚུལ་དང༌།སྦར་ལིན་གྱི་གྱང་རྩིག་འཐོར་ཞིག་ཏུ་སོང་བ།ཉེ་བའི་ཆར་ལོ་བདུན་ཅུ་ལྷག་ཙམ་རིང་དམར་པོས་དབང་བསྒྱུར་བྱས་རྗེས་ཨུ་རུ་སུའི་ནང་བྱུང་བའི་འགྱུར་བ་བཅས་ནི་གོང་གསལ་གྱི་དཔེ་མཚོན་ཡིན།